123 Free Solitaire

I vinduet, der dukker op på din skærm, kan du vælge mellem de fem flotte kabaler, programmet indeholder. I det venstre vindue ser du navnene på kabalerne, og klikker du på dem, ser du, hvordan kabalen ser ud. Under kabalerne ser du  en præsentation af, hvor lang tid en kabale tager, hvor svær den er, og hvor stor sandsynlighed der er for, at den går op. Når du har fundet den, du vil spille, klikker du O.K., og kortene bliver lagt på bordet. Kabalerne er enkle du skal enten blot klikke på et kort for at flytte det eller klikke og holde på et eller flere kort for at trække dem til deres nye placering.

Diplomat
Diplomat spilles med to sæt kort. Målet er at få dem alle til at ligge i rækkefølge på de otte ledige pladser over de otte rækker, du spiller med. Klik og hold for at flytte et kort. Du kan flytte rød på sort og omvendt, så længe det ene er mindre end det andet.

Freecell
Alle kort er vendt fra starten, målet er at lægge alle kortene i rækkefølge på de fire pladser, en til hver kulør. Du kan trække og slippe kortene for at flytte dem, rød på sort og omvendt i faldende orden. De fire pladser øverst til venstre kan du bruge til at »parkere« kort på, så du kan få fat i kort, du har brug for.

Golf
Golf er en ganske enkel kabale du bruger kortene, der ligger i rækker og skal have dem alle flyttet til det vendte kort ved siden af bunken. Hvis det vendte kort er en 6'er, kan du lægge enten en 7'er eller en 5'er på det. På esset kan du kun lægge 2'ere og på konger kun damer. Klik på et kort for at lægge det på plads.

Klondike
7-kabalen er et mere velkendt navn for denne kabale. Du kan lægge rød på sort og omvendt i faldende orden, og målet er at samle alle kortene sorteret efter kulør, startende med esset, på de fire pladser øverst til højre.

Pyramid
I Pyramid er 28 kort lagt ud i en pyramide, du kan kun bruge dem, der ikke er dækkede af andre kort. For at fjerne et kort skal du klikke på det og et andet, sådan at de tilsammen har værdien 13. Du kan altså parre knægte med 2'ere, 5'ere med 8'ere og så videre. Derfor skal der kun et enkelt klik til at fjerne en konge.

For alle de spil, der indeholder en bunke kort, gælder det, at du skal klikke på den for at vende det næste kort.

Du forlader 123 Free Solitaire ved at vælge punktet File fra menubjælken og derefter Exit. Klik O.K. for at bekræfte.

123 Free Solitaire kører under Windows 95 eller nyere.

Systemkrav
486 CPU
8 MB ram
5 MB harddisk

Afinstallation
Vælg "Kontrolpanel", "Tilføj/Fjern programmer", find '123 Free Solitaire V.3.1' i listen, og tryk på knappen "Tilføj/Fjern". Det vil fjerne 123 Free Solitaire fra din computer.